– Ե՛վ անցյալ տարվա բյուջեում, և՛ այս տարվա բյուջեում չի նախատեսվում թոշակների և աշխատավարձերի բարձրացում: Այս ֆոնի վրա առաջին անհրաժեշտության ապրանքների գների բարձրացումը սոցիալական լարվածություն է առաջացնելու: Մեր համոզմամբ՝ դրա համար պետք է արդյունավետ դարձնել պետություն– մասնավոր գործընկերություն գործառույթը: Այսինքն ՝ պետության մասնակցությամբ ստեղծել ֆերմերային խոշոր տնտեսություններ: Եթե դու պետական մասնակցությամբ ունես գյուղատնտեսական արտադրություններ, դու կարող ես այդ ոլորտում գները կարգավորել, հակառակ դեպքում, անմասն ես մնում նաև գնագոյացմանը մասնակցելու քո հնարավորությունից: